Diari Oficial de la Generalitat Valenciana


Sumari del DOGV 6767, del 04-05-2012 (2012/3766)

Notificació de la sentència dictada en el juí ordinari número 532/2011.
-----------------------------------------------------------------------

### Dades del document

Número de DOGV
:   6767

Data del DOGV
:   04-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3766


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el juí ordinari número 532/2011. [2012/3766]  
Assumpte civil 000532/2011-M1  
Part demandant: María Elizabeth Quezada Castillo.  
Part demandada: José Rafael Mendoza Salazar.  
Sobre: altres contenciosos (processos de família).  
En el juí referenciat s'ha dictat la resolució que, literalment, és com es diu:  
«Jutjat de Primera Instància número 10 d'Alacant  
Procediment: assumpte civil 532/2011-M1.  
Sentència número 139/2012  
Jutgessa que la dicta: Susana Pilar Martínez González.  
Lloc: Alacant.  
Data: 24 de febrer de 2012.  
Part demandant: María Elizabeth Quezada Castillo.  
Procuradora: Pilar Fuentes Tomás.  
Part demandada: José Rafael Mendoza Salazar.  
Objecte del juí: altres contenciosos (processos de família).  
Susana Martínez González , magistrada jutgessa del Jutjat de Primera Instància número 10 d'Alacant, he vist estes actuacions de juí ordinari número 532/2011 entre les parts; d'una, com a demandants, María Elizabeth Quezada Castillo, representada per la procuradora senyora Fuentes Tomás i assistides de la lletrada senyora Almenares Duany, i, d'una altra, com a demandat, José Rafael Mendoza Salazar, declarat en rebel·lia, sobre privació de pàtria potestat, amb intervenció del Ministeri Fiscal.  
  
Dispositiva  
Estime la demanda i declare:  
1. Que és procedent la privació de la pàtria potestat de José Rafael Mendoza Salazar, sobre les seues filles menors, A. E. i M. C., amb atribució de l'exercici exclusiu de la pàtria potestat a la mare, María Elizabeth Quezada Castillo.  
2. No s'aprecien motius per a imposar les costes processals a cap dels litigants.  
Manera d'impugnació: mitjançant un recurs d'apel·lació davant de l'Audiència Provincial d'Alacant (article 455 LEC). El recurs s'haurà d'interposar davant d'este Jutjat en el termini de 20 dies. En la interposició del recurs, l'apel·lant haurà d'exposar les al·legacions en què es base la impugnació, a més d'esmentar la resolució contra la qual apel·la i les decisions que impugna (article 458 LEC).  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució cal constituir un dipòsit de 50 euros, el qual es tornarà només en el cas que el recurs siga estimat.  
Cal constituir el depòsit ingressant la quantitat esmentada en el banc Banesto, en el compte corresponent a este expedient (JJJJ 7954 VR EEEE AA), amb indicació, en el camp «Concepte» el codi «02 civil-apel·lació» i la data de la resolució recorreguda amb el format dd/mm/aaaa.  
  
En el cas de realitzar l'ingrés per mitjà de transferència bancària, després d'omplir el codi de compte corrent ( CCC, 20dígits), s'indicarà en el camp «Concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga fer altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, Estat, comunitats autònomes, entitats locals i organismes autònoms dependents dels tres anteriors.  
Esta és la meua sentència, que pronuncie, mane i firme».  
Atés que es desconeix l'actual domicili o residència de la part demandada, per diligència de 12 de març de 2012, el secretari, d'acord amb els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el Diari Oficial de la Comunitat Valenciana per a portar a efecte la diligència de notificació.  
  
  
Alacant, 12 de març de 2012.- El secretari judicial: Pedro F. González de Pereda.